Document ID: /roh_data/filtered/fineweb-2-filterrobots_roh.jsonl.gz/66476

Il giugader da hockey Simon Knak ha suttascrit in contract da dus onns tar il Club da hockey Tavau. Il chapitani da la naziunala svizra U20 è vegnì selecziunà dal draft dals 25 da fanadur dal club da la NHL Nashville Predators.
Tant ils Predators sco er l'atlet sez èn da l'avis che Knak haja tar il HCD perspectivas optimalas per sa sviluppar. Gia la stagiun passada aveva Knak dà 25 gieus per Tavau. Dapi l'entschatta da la stad trenescha il Turitgais ensemen cun ils giugaders dal HCD e sa prepara sin la proxima stagiun.